1. ΝΟΜΟΣ υπ’ αριθ. 214 της 15/20 Νοεμ. 1975 (ΦΕΚ Α΄ 259) Περί ιδρύσεως Νομικού Προσώπου Δημοσίου Δικαίου, υπό την επωνυμίαν «Πανελλήνιος Έκθεσις Λαμίας». Ίδρυσις Άρθρ.1.-Ιδρύεται Νομικόν Πρόσωπον Δημοσίου Δικαίου υπό την επωνυμίαν «Πανελλήνιος Έκθεσις Λαμίας» («Π.Ε.Λ.»), εδρεύον εν Λαμία και τελούν υπό την εποπτείαν του Υπουργείου Εμπορίου. Σκοπός Άρθρ.10.-1.Ως Διευθυντής της Π.Ε.Λ., διορίζεται δι’ αποφάσεως του Νομάρχου, κατόπιν προτάσεως του Διοικητικού Συμβουλίου της Π.Ε.Λ. επί πενταετεί θητεία και επί βαθμώ 3ω, πτυχιούχος Νομικής Σχολής ή Ανωτάτης Σχολής Οικονομικών και Πολιτικών Επιστημών ή άλλης κατά νόμον ισοτίμου ημεδαπής ή αλλοδαπής Ανωτάτης Σχολής και γνωρίζων καλώς την Γαλλικήν ή Αγγλικήν γλώσσαν. Η ανανέωσις της θητείας τούτου ενεργείται καθ’ όμοιον τρόπον. Ο Διευθυντής της Π.Ε.Λ. μετέχει των συνεδριάσεων του Διοικητικού Συμβουλίου και της Εκτελεστικής Επιτροπής ως εισηγητής, άνευ ψήφου, προΐσταται του διοικητικού και υπηρετικού προσωπικού της Εκθέσεως, ελέγχων την παρ’ αυτού τήρησιν των Νόμων και κανονισμών, ασκεί επί τούτου πειθαρχικήν εξουσίαν, επιμελείται της καταρτίσεως του προϋπολογισμού, απολογισμού και ισολογισμού της Π.Ε.Λ. και ασκεί γενικώς εποπτείαν επί της ευρύθμου λειτουργίας των υπηρεσιών της Π.Ε.Λ., ως ειδικώτερον θέλει καθορισθή δια των εν άρθρ. 15 του παρόντος προβλεπομένων κανονισμών. 2.Προς πληρεστέραν αντιμετώπισιν τεχνολογικών θεμάτων της Εκθέσεως επιτρέπεται η πρόσληψις ως υπαλλήλων επί συμβάσει Ιδιωτικού Δικαίου ειδικών τεχνικών συμβούλων πτυχιούχων Ανωτάτης Σχολής κατόπιν αποφάσεως του Υπουργού Εμπορίου τη προτάσει του Διοικητικού Συμβουλίου της Π.Ε.Λ. 3.Το τακτικόν μόνιμον προσωπικόν διορίζεται και απολύεται δι’ αποφάσεως του Διοικητικού Συμβουλίου εγκρινομένης υπό των Υπουργών Εμπορίου και Οικονομικών κατά τας διατάξεις του άρθρ. 3 του Α.Ν. 281/1936. 4.Προς αντιμετώπισιν των προκυπτουσών εκτάκτων και προσωπικών αναγκών εκ της οργανώσεως και λειτουργίας των ετησίων περιόδων της Εκθέσεως, επιτρέπεται καθ’ έκαστον ημερολογιακόν έτος η πρόσληψις υπαλληλικού και εργατοτεχνικού προσωπικού επί συμβάσει εργασίας ιδιωτικού δικαίου και ωρισμένου χρόνου ουχί μικροτέρου του τετραμήνου δι’ έκαστον των προσλαμβανομένων. Ο αριθμός του ως άνω προσλαμβανομένου προσωπικού δεν δύναται να υπερβή τους 50 καθ’ έκαστον ημερολογιακόν έτος, η δε πρόσληψίς του θα ενεργήται κατόπιν αποφάσεως του Υπουργού Εμπορίου τη προτάσει του Διοικητικού Συμβουλίου της Π.Ε.Λ. 5.Τα της διαρθρώσεως των Υπηρεσιών της Π.Ε.Λ., τα των θέσεων του προσωπικού, τακτικού ή επί σχέσει ιδιωτικού δικαίου, τα της διαβαθμίσεως και κατατάξεως αυτού εις Κατηγορίας και Κλάδους, ως και τα ειδικά προσόντα διορισμού εις τας θέσεις ταύτας, ρυθμίζονται κατά τας κειμένας διατάξεις. Η πρόσληψις του μονίμου και εκτάκτου προσωπικού της Π.Ε.Λ., ο αριθμός των θέσεων και η εν γένει διάρθρωσις των υπηρεσιών αυτής θέλουσι καθορισθή δια Π.Δ/τος. Οικονομική διαχείρισις Άρθρ.11.-1.Το Οικονομικόν έτος της Π.Ε.Λ. ακολουθεί το ημερολογιακόν τοιούτον αρχόμενον την 1ην Ιανουαρίου και λήγον την 31ην Δεκεμβρίου. 2.Ο προϋπολογισμός των εσόδων και εξόδων ψηφίζεται υπό του Διοικητικού Συμβουλίου της Π.Ε.Λ. και υποβάλλεται ένα τουλάχιστον μήνα προ της ενάρξεως εκάστου έτους προς έγκρισιν εις τα Υπουργεία Εμπορίου και Οικονομικών (Γενικόν Λογιστήριον του Κράτους). Αι τυχόν έκτακτοι και αναπληρωματικαί πιστώσεις εγκρίνονται υπό των αρμοδίων δια την έγκρισιν του προϋπολογισμού οργάνων. 3.Ο απολογισμός και ο ισολογισμός εκάστης χρήσεως εγκρινόμενοι υπό του Διοικητικού Συμβουλίου της Π.Ε.Λ., υποβάλλονται εντός δύο μηνών από της λήξεως εκάστου οικονομικού έτους εις το Υπουργείον Εμπορίου προς έγκρισιν, κοινοποιούνται δε είτα εις το Υπουργείον Οικονομικών (Γενικόν Λογιστήριον του Κράτους) και την οικείαν Νομαρχίαν. Ωσαύτως ο απολογισμός και ο ισολογισμός μετά των δικαιολογητικών της διαχειρίσεως υποβάλλονται προς εξέλεγξιν εις την αρμοδίαν Υπηρεσίαν του Ελεγκτικού Συνεδρίου. 4.Τα πάσης φύσεως έσοδα και εισπράξεις της Εκθέσεως κατατίθενται εις την Τράπεζαν Ελλάδος, αι δε πληρωμαί αυτής, κείμεναι πάντοτε εντός των περιθωρίων των πιστώσεων του εγκεκριμένου προϋπολογισμού, ενεργούνται βάσει χρηματικών ενταλμάτων πληρωμής και επιταγών, κατά τα οριζόμενα υπό των διατάξεων του Ν.Δ. 754/1970. 5.Το Διοικητικόν Συμβούλιον της Π.Ε.Λ. δύναται να συνάπτη δια τας ανάγκας αυτής δάνεια εγκρίσει των Υπουργών Εμπορίου και Οικονομικών κατόπιν εισηγήσεων του Νομάρχου. Η περί συνάψεως δανείων απόφασις του Δ.Σ. λαμβάνεται δια πλειοψηφίας των 2/3 του όλου αριθμού των μελών αυτού. Απονομή ηθικών αμοιβών Άρθρ.12.-1.Υπό του Διοικητικού Συμβουλίου της Π.Ε.Λ. δύναται να παρέχωνται προς τους εκθέτας δια τα υπ’ αυτών εκτιθέμενα προϊόντα, ως και εις λοιπά φυσικά και νομικά πρόσωπα δια τα επιτεύγματά των εις τον τομέα της εκμηχανίσεως της γεωργίας και δια την συμβολήν των εν γένει εις την προαγωγήν των σκοπών της Εκθέσεως, τιμαί και βραβεία, ως ακολούθως: α)Μέγα βραβείον τιμητικόν. β)Δίπλωμα τιμής. γ)Χρυσούν μετάλλιον. (Αντί για τη σελ. 282,23(β)Σελ. 282,23(γ) Τεύχος 1110-Σελ.71 57 Πανελλήνια Έκθεση Λαμίας 18.Η.δ.1 δ)Αργυρούν μετάλλιον. ε)Χαλκούν μετάλλιον. ς)Εύφημος μνεία. 2.Δια την εκλογήν και την κατάταξιν των βραβευομένων επιτρέπεται η σύστασις, δι’ αποφάσεως του Νομάρχου, Επιτροπής εξ ειδικών προσώπων, εις ην δύναται να συμπεριληφθούν και μέλη του Διοικητικού Συμβουλίου της Εκθέσεως. Αι εργασίαι της Επιτροπής ταύτης είναι μυστικαί. Τα της οργανώσεως, λειτουργίας και διοικήσεως της Επιτροπής ταύτης καθορίζονται δια των εν άρθρ. 14 του παρόντος κανονισμών. 3.Δύναται να παρέχηται εν μόνον βραβείον εις ομάδα εκθετών. Παραχώρησις αναγκαιούντων χώρων Άρθρ.13.-Δι’ αποφάσεως του Υπουργικού Συμβουλίου εκδιδομένης τη προτάσει των Υπουργών Εμπορίου και Οικονομικών δύναται να παραχωρούνται εις την Π.Ε.Λ. κατά πλήρη κυριότητα ή χρήσιν, χαριστικώς ή επ’ ανταλλάγματι οριζομένω δια της αυτής αποφάσεως, ακίνητα του Δημοσίου ή του Νομαρχιακού Ταμείου Φθιώτιδος κείμενα εις την περιοχήν της Εκθέσεως προς εκτέλεσιν αναγκαίων δια την λειτουργίαν αυτής έργων και εξυπηρέτησιν του σκοπού της Π.Ε.Λ. Έκδοσις κανονισμών Άρθρ.14.-1.Τα των συνεδριάσεων του Διοικητικού Συμβουλίου και της Εκτελεστικής Επιτροπής, των αρμοδιοτήτων του Διευθυντού της Π.Ε.Λ., της διαχειρίσεως, της τηρήσεως λογιστικών βιβλίων και λογιστικού συστήματος, τα της οργανώσεως, διοικήσεως και λειτουργίας της Εκθέσεως, τα της συμμετοχής εις αυτήν εκθετών και πάσα αναγκαία  δια την εφαρμογήν του παρόντος λεπτομέρεια ρυθμίζονται δια κανονισμών, οίτινες, ψηφιζόμενοι υπό του διοικητικού Συμβουλίου της Εκθέσεως, εντός προθεσμίας τριών μηνών από της συγκροτήσεως του Διοικητικού Συμβουλίου, εγκρίνονται και τίθενται, κατόπιν προτάσεως του Νομάρχου, εις εφαρμογήν δι’ αποφάσεως των Υπουργών Οικονομικών και Εμπορίου δημοσιευομένης δια της Εφημερίδος της Κυβερνήσεως. 2.Οι κατά την προηγουμένην παράγραφον κανονισμοί τροποποιούνται εκάστοτε καθ’ όμοιον τρόπον. Μεταβατική διάταξις Άρθρ.15.-Εντός τετραμήνου από της ενάρξεως ισχύος του παρόντος δέον να συγκροτηθή το κατά το άρθρ. 4 του παρόντος Διοικητικόν Συμβούλιον  Σελ. 282,24(γ) Τεύχος 1110-Σελ.72 της Εκθέσεως. Μέχρι της συγκροτήσεως του Διοικητικού Συμβουλίου το έργον αυτού ασκεί η Διοικητική Επιτροπή του Περιφερειακού Εμπορικού και Βιομηχανικού Επιμελητηρίου Λαμίας.  Άρθρ.16.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Άρθρ.2.-Σκοπός της Π.Ε.Λ. είναι η εν τη έδρα αυτής διοργάνωσις ετησίας Πανελληνίου Εκθέσεως, αποβλεπούσης εις την προβολήν των παντός είδους γεωργικών μηχανημάτων μετ’ επιδείξεως του τρόπου λειτουργίας αυτών, την παρουσίασιν της επιτελουμένης προόδου εις τον τομέα της εκμηχανίσεως της γεωργίας και των γεωργικών βιομηχανιών και της εν γένει γεωργικής τεχνολογίας τόσον εις το εσωτερικόν όσον και εις το εξωτερικόν, την επί της προόδου ταύτης ενημέρωσιν του αγροτικού πληθυσμού και την δημιουργίαν κινήτρων παραγωγικής δραστηριότητος, ως και την προβολήν παντός γεωργικού προϊόντος. Πόροι της Εκθέσεως Άρθρ.3.-Πόροι της Πανελληνίου Εκθέσεως είναι: 1.Ετησία εισφορά του Κράτους, ης το ποσόν ορίζεται δια του ετησίου προϋπολογισμού του Υπουργείου Εμπορίου, εγγραφομένης εν αυτώ σχετικής πιστώσεως, από του έτους 1976. 2.Αι εισπράξεις εξ εκμισθώσεως εις εκθέτας χώρων της Εκθέσεως. 3.Αι εισπράξεις εξ εισιτηρίων επισκεπτών και δελτίων εισόδου εις την Έκθεσιν. 4.Αι λοιπαί εκ της κινητής και ακινήτου περιουσίας της Π.Ε.Λ. πρόσοδοι. 5.Πάσα υπέρ αυτής δωρεά ή κληρονομία ή κληροδοσία ή άλλη περιουσιακή επίδοσις. Διοικητικόν Συμβούλιον Άρθρ.4.-1.Η Π.Ε.Λ. διοικείται υπό Διοικητικού Συμβουλίου το οποίον αποτελείται εκ των κάτωθι μελών, διοριζομένων επί τριετεί θητεία δι’ αποφάσεως του οικείου Υπουργού Εμπορίου. α)Εξ ενός αντιπροσώπου του Δήμου Λαμιέων υποδεικνυομένου μετά του αναπληρωτού του υπό του Δήμου Λαμιέων. β)Εξ ενός αντιπροσώπου του Εμποροβιομηχανικού Επιμελητηρίου Λαμίας υποδεικνυομένου μετά του αναπληρωτού του υπό του Επιμελητηρίου τούτου. γ)Εξ ενός αντιπροσώπου του Παραρτήματος του Τεχνικού Επιμελητηρίου Λαμίας υποδεικνυομένου μετά του αναπληρωτού του υπό του Παραρτήματος τούτου. δ)Εξ ενός εγκρίτου μέλους μετ’ αναπληρωτού αυτού, διαμένοντος μονίμως εν Λαμία δυναμένου τούτου να προαγάγη τον θεσμόν της εκθέσεως λόγω ειδικεύσεως. ε)Εξ ενός εκπροσώπου του Υπουργείου Γεωργίας επί βαθμώ 2ω ή 3ω. ς)Εξ ενός εκπροσώπου της Ενώσεως Γεωργικών Συνεταιρισμών του Νομού Φθιώτιδος. ζ)Εκ του Διευθυντού ή Υποδιευθυντού ενός των Υποκαταστημάτων της Αγροτικής Τραπέζης του Νομού Φθιώτιδος. 2.Το Διοικητικόν Συμβούλιον εξακολουθεί να ασκή τα καθήκοντά του εις επειγούσας περιπτώσεις και μετά την λήξιν της θητείας του, μέχρι του διορισμού του νέου τοιούτου. 3.Το Διοικητικόν Συμβούλιον ευρίσκεται εν απαρτία παρόντων τεσσάρων τουλάχιστον εκ των ως άνω μελών, αι δε αποφάσεις του λαμβάνονται κατ’ απόλυτον πλειοψηφίαν των παρόντων. Εν ισοψηφία υπερισχύει η ψήφος του Προέδρου. 4.Το Διοικητικόν Συμβούλιον εκλέγει εν ολομελεία μεταξύ των μελών του, δια μυστικής ψηφοφορίας τον Πρόεδρον και τον Αντιπρόεδρον αυτού, όστις αναπληροί τον Πρόεδρον, απόντα, κωλυόμενον ή ελλείποντα κατά πάσας τας αρμοδιότητας αυτού. (Μετά την σελ. 281(β)Σελ. 282,21 Τεύχος 584-Σελ.65 55 Πανελλήνια Έκθεση Λαμίας 18.Η.δ.1 Άμισθος ιδιότης μέλους του Διοικητικού Συμβουλίου Άρθρ.5.-1.Η υπηρεσία των μελών του Διοικητικού Συμβουλίου και της Εκτελεστικής Επιτροπής της Π.Ε.Λ. είναι τιμητική και άμισθος. 2.Αδικαιολόγητος απουσία τακτικού ή αναπληρωματικού μέλους των ως άνω σωμάτων επί τρεις συνεχείς συνεδριάσεις αποτελεί λόγον αντικαταστάσεως τούτου. Η αντικατάστασις μέλους γίνεται, ως και ο διορισμός αυτού. Αρμοδιότητες Διοικητικού Συμβουλίου Άρθρ.6.-1.Η Π.Ε.Λ. εκπροσωπείται επί Δικαστηρίου και εξωδίκως υπό του Διοικητικού Συμβουλίου δια του Προέδρου αυτού. 2.Το Διοικητικόν Συμβούλιον της Π.Ε.Λ. είναι αρμόδιον να αποφασίζη πάσαν πράξιν αφορώσαν εις την διοίκησιν αυτής, εις την διαχείρισιν της περιουσίας της και εις την εν γένει επιδίωξιν του σκοπού αυτής. 3.Εντός δύο μηνών από της λήξεως εκάστης περιόδου Εκθέσεως το Διοικητικόν Συμβούλιον της Π.Ε.Λ. υποβάλλει εις τα Υπουργεία Εμπορίου και Γεωργίας και την Νομαρχίαν έκθεσιν επί των αποτελεσμάτων ταύτης από πάσης απόψεως. 4.Η ημερομηνία ενάρξεως και λήξεως της λειτουργίας της εκθέσεως ορίζεται εκάστοτε υπό του Διοικητικού Συμβουλίου της Π.Ε.Λ., κατά μήνα Μάΐον ή Ιούνιον, η δε διάρκεια αυτής δεν δύναται να υπερβαίνη το δεκαπενθήμερον. Εκτελεστική Επιτροπή Άρθρ.7.-1.Το Διοικητικόν Συμβούλιον εκλέγει εκ των τακτικών μελών αυτού, δια μυστικής ψηφοφορίας τρία μέλη, άτινα μετά του Προέδρου αυτού αποτελούν την Εκτελεστικήν Επιτροπήν. Αύτη προεδρεύεται υπό του Προέδρου του Διοικητικού Συμβουλίου της Π.Ε.Λ. ευρίσκεται εν απαρτία παρόντων τριών τουλάχιστον εκ των μελών αυτής και αποφασίζει δι’ απολύτου πλειοψηφίας των παρόντων. 2.Εν απουσία, κωλύματι ή ελλείψει τακτικού τινος μέλους της Εκτελεστικής Επιτροπής τούτο αναπληρούται υπό του εν τω Διοικητικώ Συμβουλίω αναπληρωτού αυτού. 3.Το Διοικητικόν Συμβούλιον δι’ αποφάσεώς του, μεταβιβάζει προς την Εκτελεστικήν Επιτροπήν υποχρεωτικώς μεν τας εκτελεστικής φύσεως αρμοδιότητας, προαιρετικώς δε και άλλας αρμοδιότητας αυτού, προς ευχερεστέραν διοίκησιν της εκθέσεως. Σελ. 282,22 Τεύχος 584-Σελ.66 Η ως άνω απόφασις λαμβάνεται δια πλειοψηφίας εκ τεσσάρων τουλάχιστον μελών του Διοικητικού Συμβουλίου, δύναται δε ν’ ανακαλήται όλω ή εν μέρει δι’ ομοίας αποφάσεως. Εκπρόσωπος της Εποπτευούσης Αρχής Άρθρ.8.-Παρά τη Π.Ε.Λ. διορίζεται, δι’ αποφάσεως του Υπουργού Εμπορίου, εκπρόσωπος της εποπτευούσης Αρχής, όστις μετέχει, άνευ ψήφου, των Συνεδριάσεων του Διοικητικού Συμβουλίου και της Εκτελεστικής Επιτροπής αυτής. Αρμοδιότητες εκπροσώπου της Εποπτευούσης Αρχής Άρθρ.9.-1.Ο εκπρόσωπος της Εποπτευούσης Αρχής, μεριμνά δια την τήρησιν των αφορώντων εις την Π.Ε.Λ. Νόμων και Δ/των, παρακολουθεί τας εργασίας αυτής και αναφέρει τας απόψεις του εις τον Νομάρχην. 2.Αποφάσεις του Διοικητικού Συμβουλίου της Π.Ε.Λ. ή της Εκτελεστικής Επιτροπής επί της νομιμότητος των οποίων ο εκπρόσωπος της εποπτευούσης αρχής διετύπωσε διαφωνίαν, κατά την σχετικήν συζήτησιν, δεν εκτελούνται, αλλά μερίμνη του Προέδρου του Διοικητικού Συμβουλίου ή του εκπροσώπου της εποπτευούσης αρχής υποβάλλονται αμελλητί εις τον Νομάρχην, όστις εντός πενθημέρου από της υποβολής αποφαίνεται επί της αναφυείσης διαφωνίας. Παρερχομένης απράκτου της πενθημέρου προθεσμίας η απόφασις εκτελείται κατά τα κεκανονισμένα. 56 18.Η.δ.1 Πανελλήνια Έκθεση Λαμίας Προσωπικόν της Π.Ε.Λ.

[Source: greek_legal_code_raptarchis | Tokens: 12047]